钦定古今图书集成/历象汇编/庶征典/第098卷 > 后晋
## 钦定古今图书集成/历象汇编/庶征典/第098卷 > 后晋

### 高祖天福三年南唐广济仓灾

按《五代史晋高祖本纪》。不载　按陆游《南唐书》。“昇元
二年夏五月丁卯，广济仓灾，焚米二十万石。”

天福六年，吴越宫殿灾。

按《五代史晋高祖本纪》，不载。　按《吴越世家》，“钱镠卒，
子元瓘立，奢侈，好治宫室。天福六年，杭州大火，烧其
宫室殆尽。元瓘避之，火辄随发。元瓘大惧，因病狂，是
岁卒。”

按《十国春秋吴越文穆王世家》：“天福五年”按《五代史》
作“六年秋七月甲戌，丽春院火灾，延于内城，烧毁宫
室府库几尽。穆王避之，火辄随发，遂惊惧发狂疾，迁
居瑶台院。”

天福七年，《南唐》东都焚。

按《五代史晋高祖本纪》。不载　按陆游《南唐书烈祖
本纪》。“昇元六年闰正月，东都火，焚数千家。”